JayJayThrowThrow/commonwealth-wiki-mix huggingface dataset:
මයිකල් ජෝර්ඩන්

thumb|
වෘත්තීය ජීවිතය පිළිබඳ තොරතුරු (1984 - 2003)

NBA Draft 1984/ 1වැනි වටය/Pick:
අධ්‍යාපන ආයතනය : උතුරු කැරොලිනා විශ්ව විද්‍යාලයය.
වෘත්තීය කණ්ඩායම

චිකාගෝ බුල්ස් (1984 – 1993, 1995 – 1998)

ටොරින්ටන් විසාර්ඩ් (2001 – 2003)
ක්‍රීඩා ජීවිතයේ සංඛ්‍යා ලේඛණ

ලකුණු - 672
රිබවුන්ඩ් Assists 5633
ක්‍රීඩා ජීවිතයේ විශේෂ අවස්ථා සහ ලබා ගත් පදක්කම්
සටහන

මයිකල් ජෙෆ්රි ජෝර්ඩන් (උපත. 1963.02.17) විශ්‍රාමික වෘත්තීය බාස්කට් බෝල් ක්‍රීඩකයෙකු මෙන්ම ක්‍රියාකාරී ව්‍යාපාරිකයෙකි. නැෂනල් බාස්කට් බෝල් ඇසෝසියේෂන් නමින් (NBA) තිබෙන වෙබ් අඩවියේ ඔහුගේ ජීවිත කතාවෙහි මෙසේ සඳහන් වේ. “මයිකල් ජෝර්ඩන් යනු සියලු කල්හිම ශ්‍රේෂ්ඨ බාස්කට් බෝල් ක්‍රීඩකයෙකි.” ජෝර්ඩන් ඔහුගේ පරම්පරාවේ වෙළඳ පලක් ඇතිකර ගත් කීප දෙනාගෙන් එක් අයෙකි. එසේම (NBA) ජාතික බාස්කට් බෝල් සංගමය 1980 සහ 1990 දශක වල ලෝකය පුරා ජනප්‍රිය කිරීමට හේතු සාධක වූ පුද්ගලයාය.

ඔහු උතුරු කැරොලිනා විශ්ව විද්‍යාලයේ ගත කළ සාර්ථක වෘත්තීය කටයුතුවලින් පසු 1984 දී NBA හි චිකාගෝ බුල්ස් කණ්ඩායමට බැඳුනේය. සාර්ථකව ලකුණු ලබා ගැනීමෙන් ප්‍රේක්ෂක ජනතාව අමන්දානන්දයට පත්කරමින් ඔහු කණ්ඩායමේ තරුවක් ලෙස නැගී ආවේය. ස්ලැම්ඩන්ක් තරඟ වලදී නිදහස් විසි කිරීමේ රේඛාවේ සිට ඔහු විදහා දැක් වූ පැනීමේ හැකියාව ‍ෙහ්තුවෙන් ඔහුට ‘එයාර් ජෝර්ඩන්’ සහ ‘හිස් එයාර්නස්’ යන නම් පට බැඳුනේය. ඔහු බාස්කට් බෝල් තරඟ වලදී හොඳම ආරක්ෂක ක්‍රීඩකයන්ගෙන් එක් අයෙකු වූ ගෞරවයද ලබා ගත්තේය. 1991 දී ඔහු ‘බුල්ස්’ කණ්ඩායම සමග ක්‍රීඩා කර ඔහුගේ පළමු ශූරතාවය දිනා ගත්තේය. එම ජයග්‍රහණය 1992 සහ 1993 වර්ෂවලදීද ලබා ගත්තේය. ඔහු 1993 – 94 වසර වල ‘බුල්ස්’ කණ්ඩායමෙන් ඉවත් වූ නමුත් නැවත 1995 දී කණ්ඩායමට බැඳී 1996, 1997, සහ 1998 වසරවල් සඳහා අතිරේක ශූරතාවයන්ද ලබා ගත්තේය. 1999 දී ඔහු දෙවැනි වතාවටත් ඉවත් විය. එහෙත් තවත් NBA තරඟ දෙකක් සඳහා 2001දී නැවතත් එම කණ්ඩායමට සම්බන්ධ විය. එසේ සම්බන්ධ වූයේ වොෂින්ටන් විසාර්ඩ් හි සාමාජිකයෙකු වශයෙනි.

ජෝර්ඩන් තනිවම ලබා ගත් සම්මාන, පදක්කම්, හා ගෞරවයන් අතරට MVP සම්මාන පහක් සමස්ත NBA - පළමු කණ්ඩායම් ගරු නාමයද,ඕල් ඩිෆෙන්සිටි පළමු කණ්ඩායම් ගෞරවයද NBA සමස්ත ස්ටාර් ගේම් පෙනී සිටීම් දාහතරක්ද, ඕල් ස්ටාර් MVP තුනක්ද NBA අවසාන MVP සම්මාන හතරක්ද සහ 1998 NBA වසරේ ආරක්ෂිත ක්‍රීඩකයා උපහාරයද, ඇතුලත් වේ. 1999 දී ESPN සේවය විසින් 20 වෙනි ශත වර්ෂයේ ශ්‍රේෂ්ඨ උතුරු අමෙරිකානු ක්‍රීඩකයා සම්මානය පිරිනමන ලදි.

ජෝර්ඩන් ඔහුගේ නිෂ්පාදන ඉදිරිපත් කිරීම් සම්බන්ධයෙන්ද සැලකිල්ල යොමුවුනු පුද්ගලයෙකි. 1985 දී හඳුන්වා දෙනු ලැබූ NIKE පාවහන් නිෂ්පාදනයේ සාර්ථකත්වයටද ඔහු බෙහෙවින් උදව් කළේය. මෙම නිෂ්පාදනය මේ දක්වා ජනප්‍රියව පවතී. ඔහු 1996 දි ආරම්භ කරන ලද Space Jam නම් චිත්‍රපටියෙහිද රඟ පෑවේය. ඔහු වර්තමානයේ උතුරු කැරොලිනාවේ බාස්කට් බෝල් මෙහෙයුමේ කළමණාකරුවෙකු සහ සම අයිතිකරුවෙකි.
References

http://en.wikipedia.org/wiki/Michael_Jordan

ප්‍රවර්ගය:1963 උපත්
මයිකල් ෆෙල්ප්ස්.

thumb|
පදක්කම් වාර්තා

ඔලිම්පික් තරඟ

ලෝක ශූරතා - Long course
ලෝක ශූරතාව - Short course

රන් 2004 ඉන්ඩියානා පොලිස් මීටර් 200 නිදහස් ආර.
පැන් පැසිෆික් ශූරතාවලිය

මයිකල් ෆෙල්ප්ස් යනු පිහිනුම් ශූරයෙකි. 2004 ඇතැන්ස් හි ගිම්හාන ඔලිම්පික් උළෙලේ පදක්කම් අටක් දිනා ගැනීමේ වාර්තාවක් ඔහුගේ ජයග්‍රහණ වලට අඩංගු වේ. මෙයින් හයක් රත්‍රන් ය. මෙය 1980 සිට ඇලෙක්සැන්ඩර් සිට්යාකින් විසින් ඉසිලූ එක් තරඟයකදී ලබා ගත් පදක්කම් ප්‍රමාණය හා සමානය. ඔහුගේ කිප ආකාරයක අන්තර් ජාතික ලෝක වාර්තා සමග ෆෙල්ප්ගේ අන්තර් ජාතික ශූරතාවන්වෙනුවෙන් ඔහුට 2003, 2004, 2006 සහ 2007 යනාදී වශයෙන් සිව් වසරක “වසරේ පිහිනුම් ශූරයා” යන විරුදාවලිය ලැබුනේය.
References

ප්‍රවර්ගය:1985 උපත්
ප්‍රවර්ගය:ක්‍රීඩක ක්‍රීඩිකාවෝ
බහු ක්‍රීඩා ඉසව්

බහු ක්‍රීඩා ඉසව් වලින් යුක්ත පළමුවැනි ක්‍රීඩා උළෙල ඔලිම්පික් ක්‍රීඩා උළෙලයි. අන්තර්ජාතික ඔලිම්පික් කමිටුව විසින් සංවිධානය කරනු ලබන මෙම ක්‍රීඩා උළෙල මුලින්ම ඇරඹුනේ 1896 වසරේ ග්‍රීසියේ ඇතැන්ස් හිදී ය. 1900, 1904, වර්ෂවල පැවති ඔලිම්පික් තරඟාවලීන් සංවිධානය අතින් තරමක් අසාර්ථක වූ නමුදු ඔලිම්පික් ක්‍රීඩා තරඟ ක්‍රම ක්‍රමයෙන් ජනප්‍රිය වන්නට පටන් ගත්තේය. මුලදී අඩංගු වූ තරඟ ප්‍රමාණය සුළු වුවද පසුව වර්ධනය විය. තවමත් වර්ධනය වෙමින් පවතී.

20 වෙනි ශත වර්ෂය ආරම්භයේදී තවත් විවිධ ක්‍රීඩා ඉසව් සහිත ක්‍රීඩා තරඟ නෝර්ඩික් ගේම්ස් නමින් පළමු වරට පවත්වන ලදි. මෙම තරඟ පවත්වන ලද්දේ ස්කැන්ඩිනේවියාවෙහිය. පවත්වන ලද තරඟ ඉසව් වූයේ රට හරහා ස්කි (Ski) කිරීම සහ අධිවේගී ස්කේටින් (Cross country skiing and speeding skating) යනාදියයි. මෙම ක්‍රීඩා තරඟ අන්තිමට පවත්වන ලද්දේ 1926 වසරේදී ය.

1920 වර්ෂවල විවිධ ක්‍රීඩා තරඟ ඉසව් ආරම්භ විය. මේවා තෝරා ගත් ක්‍රීඩා කණ්ඩායම් වලට පමණක් වෙන් වූ ඒවා විය. 1920 සෝවියට් රුසියාව ‘ස්පාර්ටකියාඩ්’ ආරම්භ කළ අතර එය ඔලිම්පික් සඳහා ඔවුන්ගේ ආදේශකය විය. 1922 දී ඉතාලියේ ‘යුනිවර්සිටි ඔලිම්පියා’ ආරම්භ විය. එය ලෝක විශ්ව විද්‍යාල ක්‍රීඩා තරඟ මාලාවේ පෙර ගමන්කරු විය. එය සීමා වූයේ ශිෂ්‍යයින්ට පමණී. කලාප ක්‍රීඩා තරඟ තවත් ආකාරයක විවිධ ක්‍රීඩා ඉසව් සහිත තරඟාවලීන්ය. උදාහරණ වශයෙන් ෆා ඊස්ටර්න් චැම්පියන්ෂිප් ගේම්ස් නැතහොත් සෙන්ට්‍රල් ඇමෙරිකන් ඇන්ඩි කැරිබියන් ගේම්ස් දැක්විය හැක.
References

http://en.wikipedia.org/wiki/Multi-sport_event
ප්‍රවර්ගය:ඔලිම්පික්
මුත්තයියා මුරලිදරන්ගේ ක්‍රීඩා ඉරියව්ව

මුරලිදරන්ගේ ක්‍රීඩා ඉරියව් විවේචනය කරමින් සිටි දෙදෙනෙකු වූයේ කලින් ඕස්ට්‍රේලියානු ටෙස්ට් ක්‍රිකට් ක්‍රීඩකයෙකු වූ ඩීන් ජෝන්ස් සහ කලින් ඉන්දීය පිලේ නායකයෙකුව සිටි බිෂාන් බේඩිය.

කලින් සිටි බටහිර ඉන්දීය කොදෙව් වේග පන්දු යවන ක්‍රීඩකයෙකු වූ මයිකල් හෝල්ඩිංග්ස් ද මුරලිදරන් විවේචනය කළේය. එහෙත් පසුව පවත්වන ලද පරීක්ෂණ වලින් හෙළි වූ කරුණු වලින් අනතුරුව ඔහු තම විවේචන ඉල්ලා අස් කර ගත්තේය. හෝල්ඩින් සහ බේඩි දෙදෙනාම මුරලිගේ පන්දු යැවීමේ ඉරියව් ‘හෙල්ල විසි කිරීමේ’ (Javelin Throw) ක්‍රමයට සමාන බව කීහ. ICC යේ අධ්‍යයන වාර්තාවෙන් පසු කමිටු සාමාජිකයෙකු වශයෙන් හෝල්ඩින් මෙසේ කීවේය. “විද්‍යාත්මක සාක්ෂි සියල්ල වෙනස් කරනවා. පියවි ඇසට සාමාන්‍ය ලෙස පන්දු යවන්නෙක් ලෙස පෙනෙන්නෙක් පවා අංශක 11 හෝ ඇතැම් විට 12 ක් පමණ අත නවන බව තාක්ෂණයට පෙනී යනවා. මෙම ක්‍රීඩකයින් නීති රීති උල්ලංඝණය කරති. ක්‍රීඩාව මෙම යථාර්ථය. සමග කටයුතු කළ යුතුයි”.

2002 මැයි මාසයේ ඇඩම් ගිල්ක්‍රිස්ට් කාල්ටන් පාපන්දු ක්ලබ් හි දිවා භෝජන සංග්‍රයකදි මුරලිදරන්ගේ ක්‍රීඩා ඉරියව් ක්‍රිකට් නීති සමග නොගැලපෙන බව කීවේය. ගිල්ක්‍රිස්ට්ගේ ප්‍රකාශයක් උපුටා දක්වන Age පුවත්පත “ඔව් මම හිතනවා ඔහු ‘චක්’ කරනවා කියා.... මම එසේ කියන්නේ ඔහු ක්‍රීඩාවේ නීති කියවන්නේ නම් කිසි සැකයක් නෑ මගේ හිතේ ඔහු සහ තවත් බොහෝ ක්‍රීඩකයින් ක්‍රීකට් ඉතිහාසයේ පුරා චක් කර තිබේ” යනුවෙන් ඔහු ප්‍රකාශ කර ඇති බව සඳහන් කර ඇත. 1996 සහ 1999 වර්ෂ දෙකේදිම ICC ය විසින් මුරලිදරන්ගේ ඉරියව් නිවැරදි බව ප්‍රකාශ කර තිබියදි ඒ බව නොසලකා ඉහත සඳහන් ප්‍රකාශයන් කරන ලද්දේ ‘දුස්රා’ පන්දුව පිළිබඳ විවාදාත්මක සිද්ධි වලට පෙරදීය. මෙවැනි ප්‍රකාශයක් කරමින් ඕස්ට්‍රේලියානු ක්‍රිකට් පාලක මණ්ඩලයේ නීති රීති උල්ලංඝණය කරන ලදැයි එම මණ්ඩලය ග්‍රිල්ක්‍රිස්ට් ට තර්ජනය කර ඔහු එවැනි අනර්ථකාරි ප්‍රකාශයක් කිරීම සම්බන්ධයෙන් වැරදි කරුවෙකු කළේය.

2006 වසරේ නවසීලන්ත ක්‍රිකට් සංචාරයේදි මුරලිදරන් ගේ තවත් විවේචකයෙකු වූ නවසීලන්ත පිලේ හිටපු නායකයෙකු හා ක්‍රිකට් විස්තර විචාරකයෙකු වූ මාටින් ක්‍රෝ මුරලිදරන්ගේ දුස්රා පන්දුව ඉතා සමීපව නිරීක්ෂණය කළ යුතු බවට ඉල්ලා සිටි අතර ක්‍රීඩා තරඟ වාරයකදි ඔහුගේ ඉරියව් ඉතා නරක අතට හැරුනු බව පෙනි ගියේ යයිද කීවේය. එම වසරේ මුලදි ලෝර්ඩ්ස් හි දි කව්ඩ්රි දේශනය පවත්වමින් මුත්තයියා මුරලිදරන් ‘චකර්’ කෙනෙකු බව කීවේය. ක්‍රෝ ගේ මෙම ප්‍රකාශ වලට ප්‍රතිචාර දක්වමින් ICC යේ සාමාන්‍යාධිකාරී වූ ඩේවිඩ් රිචඩ්සන්, මහාචාර්ය බෲස් එලියට් ආචාර්ය පෝල් හැරිසන් සහ මාක් පෝර්ටුස්විත් යනාදින්ගේ විද්‍යාත්මක සාක්ෂි ඉදිරිපත් කළේය. “නරක අන්දමින් පන්දු යවන්නන් ලෙස නොදැක්වෙන ඇතැම් ක්‍රීඩකයින් පන්දු යැවීමේදි වැරදි ලෙස පෙනී යන ඉරියව් ප්‍රදර්ශනය කරන බවත්, ස්ථිර වශයෙන් නැමුනු වැල මිට සහිතව පන්දු යවන බවත්, නීතියේ දැඩි අර්ථකතනයන් යටතේ ඔවුන් නීති කඩන්නන් ලෙස පෙනෙන්නේය. එහෙත් එසේ බැලුවොත් නිවැරදිව පන්දු යවන එකද ක්‍රීඩකයෙකු ඉතිරි වන්නේ නැත”. ඉහත ප්‍රකාශය ඩේවිඩ් රිචඩ්සන් විසින් ඉදිරිපත් කළේය.
References

http://en.wikipedia.org/wiki/Muttiah_Muralitharan#Critics_and_converts
සීගිරි ඉතිහාසය

සීගිරිය ප්‍රාග් ඵෙතිහාසික යුගය තුළද ජනාවාස වී තිබෙන්නට ඇත. සැදැහැවතුන් විසින් සකස් කිරීමෙන් පසු බෞද්ධ භික්ෂූන් වහන්සේ උදෙසා පූජා කරන ලද ගල් ලෙන් සහිත එම ලෙන් ආරාම ක්‍රි.පූ 5 වැනි සියවසේ සිට පරිහරණය කර තිබේ. උද්‍යාන සහ මාළිගය තැනවූයේ පළමුවන කාශ්‍යප රජු විසිනි. කාශ්‍යපගේ මරණයෙන් පසු 14 වැනි සියවස දක්වා ඵය ආරාම සංකීරණයක් ලෙස පැවතුන අතර ඉන් පසු පාළුවට ගියේය. බ්‍රිතාන්‍ය ජාතික ගවේෂකයකු වූ ජෝන් ස්ටිල් නැමැත්තා මෙහි නටබුන් අනාවරණය කළේය. සීගිරියෙහි වූ කුරුටු ගී පුරා විද්‍යාඥ පරණ විතාන මහතා විසින් කියවන ලදුව පසුව කාණ්ඩ 2 ක් ලෙස ඔක්ස්ෆර්ඩ් ආයතනය විසින් 'සීගිරි කුරුටු ගී' නමින් ප්‍රකාශයට පත් කරන ලදී. පරණවිතාන විසින්ම (Story of Sigiriya) සීගීරියේ කතාන්දරය නැමැති කෘතියද කරන ලද්දේය.

සිගීරියේ මූලාරම්භය පිළිබඳ පුරා කථා

ශ්‍රි ලංකාවේ පුරාණ ඵෙතිහාසික වංශ කතාවක් වූ මහා වංශ‍යෙහි කාශ්‍යප විස්තර වන්නේ ධාතුසේන රජුගේ පුත්‍රයා වශයෙනි. කාශ්‍යප තම පියා ධාතුසේන රජු පණ පිටින් බිත්තියකට බැඳ ජීවිතක්ෂයට පත් කොට තම සහෝදරයා වූ මොග්ගල්ලානට උරුමව තිබූ රජකම පැහැර ගත්තේය. මොග්ගල්ලාන යනු රජුගේ අග බිසවගේ පුත්‍රයාය. මොග්ගල්ලාන ඉන්දියාවට පලා ගියේ තම සහෝදරයා වූ කාශ්‍යප විසින් ඝාතනය කරනු ලැබේය යන බියෙනි. ඵහෙත් කාශ්‍යපගෙන් පලි ගන්නා බවට ඔහු ශපත කළේය. ඔහු ආපසු ලංකාවට පැමිණ තමනට උරුම රාජ්‍යය ලබා ගන්නෙමැයි අදහසින් ඉන්දියාවේ සිට සේනා සංවිධානය කළේය.

මොග්ගල්ලානගේ ආපසු පැමිණීම නියත වශයෙන්ම සිදු වන බව සිතූ කාශ්‍යප සීගිරිය බලකොටුවක් වශයෙන් තෝරා ගෙන ඵහි මතුයෙහි මාළිගාවක් ද ඉදි කළේය. මොග්ගල්ලාන ආපසු පැමිණ යුද්ධ ප්‍රකාශ කළේය. යුද්ධය කෙරීගෙන යන අතර තුරේදී කාශ්‍යපගේ හමුදාව ඔහු තනි කළේය. කාශ්‍යප තම කඩුව මත ඇද වැටී සිය දිවි හානි කර ගත්තේය. පුරාවෘත්තවල සහ ජනප්‍රවාදවල සඳහන් වන අන්දමට ඵ් පුවත මෙසේය "කාශ්‍යප තම යුද හස්තියා සටන් කිරීමට සුදුසු ස්ථානයක් සොයා වෙනත් තැනකට මෙහෙය වූ විට ඔහුගේ හමුදාව ඵය වරදවා තේරුම් ගත්තේ කාශ්‍යප පැරදී පසු බසින ලෙසිනි" ඉන් පසු ඔහුගේ හමුදාව කාශ්‍යප සම්පූර්ණයෙන්ම තනි කොට පලා ගියහ. මොග්ගල්ලාන තම අගනුවර ලෙස අනුරාධපුරය තෝරා ගත්තේය. සීගිරිය ආරාම සංකීර්ණයක් බවට පත් විය.

වෙනත් කතාන්දරවලින් කියවෙන්නේ සීගිරියේ මුල් නිමැවුම් කරු ධාතුසේන රජු බවත් තම පිය රජු සිහිවීම පිණිස කාශ්‍යප ඵහි වැඩ කටයුතු නිම කළ බවත්ය. කාශ්‍යප රජු විනෝදකාමියෙකු මෙන්ම සීගිරිය විනෝද මාළිගාවක් ලෙස ඉදි වූ බවත් වෙනත් කතාන්දරයකින් කියවෙයි. කාශ්‍යපගේ අවසාන ඉරණම පිළිබඳව තිබෙන තොරතුරු අස්ථීරය. සමහර ප්‍රවාදවල කියවෙන්නේ කාශ්‍යපගේ අනියම් බිරියක විසින් වස දීමෙන් ඔහු ඝාතනය වූ බවයි. ඔහුගේ අවසාන සටනේදී ඔහුගේ හමුදාව විසින් තනි කිරීම නිසා තම අසිපතින් ගෙල සිඳ ගෙන කාශ්‍යප දිවි තොර කර ගත් බව තවත් කතන්දරයකින් කියැවේ. සීගිරිය නිර්මාණය බෞද්ධ ප්‍රජාවකගේ කාර්යයක් වූ බවත් ඊට හමුදා සහභාගිත්වයක් කිසිසේත් නොවුනු බවත් තවදුරටත් විස්තර කරන අර්ථකථනයන්ද තිබේ. පුරාණ ලංකාවේ මහායාන හා ථෙරවාද දෙපාර්ශවය අතර පැවති තරඟයේදී සීගිරි පරිශ්‍රය වැදගත් ස්ථානයක් ඉසිලුවේය.

පිහිටීම

සීගිරිය පිහිටා තිබෙන්නේ (උ. 7.5700) (නැ.80) මධ්‍යම පළාතේ මාතලේ දිස්ත්‍රික්කය තුළයි.
ත්‍රස්තවාදයට ප්‍රතිචාර දැක්වීම

ත්‍රස්තවාදයට ප්‍රතිචාර දැක්වීම පුළුල් පරාසයකට පැතිර යන විෂයකි. ඒ තුළට දේශපාලන වර්ණාවලිය නැවත පෙළ ගැස්සවීම සහ මුලික වටිනාකම් නැවත තක්සේරැ කිරිම ඇතුලත්වේ. ත්‍රස්තවාදය පිටු දැකීම යන යෙදුම සදහා පටු අර්ථගැන්වීම් ද පවතින අතර එය ත්‍රස්තවාදී ක්‍රියාකාරකම් කරන පුද්ගලයන් වෙත ඉලක්ක වී ඇත.

හදුනාගත් ත්‍රස්තවාදයට එරෙහි ක්‍රියාමාර්ග කිහිපයක් මෙසේය.

1. ඉලක්ක ගතවු නිති, අපරාධ ක්‍රියාපටිපාටින් රටින් පිට කිරිම සහ වර්ධනය කළ පොලිස් බලතල

2. දැඩි බාධක ඉලක්ක කිරිම් - දොරවල් අගුල් දැම්ම් හෝ රථවාහන සදහා මාර්ග බාධක යෙදීම

3. සතුරන් නිෂ්ක්‍රියකරන හෝ ප්‍රතික්‍රියාකාරි හමුදා ක්‍රියාමාර්ග

4. බුද්ධීඅංශ වැඩි දියුණු කිරිම හා පරික්ෂණ කටයුතු වැඩි දියුණු කිරිම

5. සතුරන් නිෂ්ක්‍රිය කරන මානුෂිය කටයුතු

6. ප්‍රශ්න කිරිම සදහා වැඩි ඉඩකඩක් ලබා දීම සහ රදවා ගැනීමේ ප්‍රතිපත්ති

7. හිංසා කිරිම/ වද දිම වලංගු මෙවලමක් ලෙස නිල වශයෙන් පිළීගැනීම.
References

http://en.wikipedia.org/wiki/State-sponsored_terrorism
මුත්තයියා මුරලිදරන්ගේ තොරතුරු

පෞද්ගලික තොරතුරු

සම්පූර්ණ -මුත්තයියා මුරලිදරන්
සුරතල් නම - මුරලි
උපන් දිනය - 1972 අප්රේල් 17. ශ්රී ලංකාවේ මහනුවර
ක්‍රීඩා විලාසය - පිට දඟ පන්දු යවන්නා
පිත්ත හසුරුවන විලාසය - දකුණත් පිතිකරු
පන්දු යවන විලාසය - Right arm off break

අන්තර්ජාතික තොරතුරු

පළමු ටෙස්ට් තරඟය - 1992 අගෝස්තු 28 ඕස්ට්රේලියාවට එරෙහිව.
අන්තිම ටෙස්ට් තරඟය - 2008 අප්රේල් 03 - බටහිර ඉන්දීය පිලට එරෙහිව.
පළමු එක්දින ජාත්යන්තර තරඟය - 1993 අගෝස්තු 12 - ඉන්දියාව සමග
එක්දින තරඟ වලදි කමිස නොම්මරය - 08

කණ්ඩායම් තොරතුරු

වසර කණ්ඩායම

1991/92 - අද දක්වා ටැමිල් යූනියන් ක්රිකට් සහ ඇත්ලටික් ක්ලබ්
1999-2007 ලැන්කැෂයර්
2003 කෙන්ට්
2008 චෙන්නායි සුපර් කිංග්ස්

වෘත්තීය සංඛ්යා ලේඛණ.
ටෙස්ට් එක් දින F/C LA
තරඟ 120 305 219 378
ලකුණු 1156 516 2087 693
පන්දු යැවීමේ සාමා: 11.56 5.86 11.28 6.41
100/50 0/1 0/0 0/1 0/0
ඉහළම ලකුණු 67 27 67 27

යැවූ පන්දු 40035 16534 62929 20.095
විකට් 735 464 1309 575
පන්දු යැවීමේ සාමා: 21.95 23.00 19.06 22.97
ඉනිමකදී විකට් 5 63 8 115 10
ඉනිමකදී විකට් 10 20 n/a 32 n/a
හොඳම පන්දු යැවීම 9/51 7/30 9/51 7/30
උඩ පන්දු/ස්ටම්ප් 68/- 120/- 119/- 142/-

2008.04.08දින වන විට.
මූලාශ්‍රය. Cricket Archive

මුත්තයියා මුරලිදරන් උපත ලද්දේ ශ්රී ලංකාවේ මහනුවරදී ය. බොහෝ විට ඔහු හැඳින්වෙන්නේ ‘මුරලි’ යනුවෙනි. 2002 වර්ෂයේ ‘විස්ඩන් ක්රිකටර්ස්’ සඟරාව විසින් ඔහු හඳුන්වා දෙනු ලබන්නේ මෙතෙක් පහළ වූ “ශ්රේෂ්ඨතම ටෙස්ට් පන්දු යවන්නා” ලෙසයි.

ඔහු ටෙස්ට් තරඟ වලදී ඉහළම විකට් ප්රමාණය ලබා ගත් පුද්ගලයාය. ෂේන් වෝන් විසින් දරා තිබූ එම වාර්තාව 2007 දෙසැම්බර් 3 වැනි දින මුරලිදරන් විසින් අභිබවන ලදි. බටහිර ඉන්දීය කොදෙව් පිලේ කර්ට්නි වොල්ෂ් විසින් 2004 දී ලබා ගෙන තිබූ 519 විකට් ප්රමාණය අභිබවා යමින් මුරලිදරන් මෙම තත්වය ඊට කලින් ලබා ගෙන තිබුනද ඉන් පසුව උරහිසේ ආබාධයකට ලක් වීම නිසා ඔහු ඉක්මවා යාමට වෝන්ට අවස්ථාව පෑදුනේය. ඔහු එක් දින තරඟ වලදී වැඩිම විකට් ප්රමාණය ලබා සිටින දෙවැන්නාය.

එක් ටෙස්ට් තරඟයකදී විකට් හයකට වඩා සාමාන්යයක් හිමි කර ගෙන සිටින මුත්තයියා මුරලිදරන් ක්රිකට් ක්රීඩාවේ අති සාර්ථක පන්දු යවන්නන්ගෙන් එක් කෙනෙකු මෙන්ම ශ්රී ලංකා ක්රිකට් ඉතිහාසයේ ශ්රේෂ්ඨතම ක්රීඩකයාය. ඔහු දේශීය වශයෙන් ටැමිල් යූනියන් ක්රිකට් සහ ඇත්ලටික් ක්ලබ් ක්රීඩා සමාජය වෙනුවෙන් ක්රීඩා කරන අතර විදේශීය වශයෙන් ලැන්කැෂයර් ප්රාන්ත කණ්ඩායම වෙනුවෙන් ක්රීඩාකරයි.

මුරලිදරන්ගේ ක්රීඩා ජීවිතය බොහෝ හැලහැප්පීම්, විවේචන, දෝෂ දර්ශන වලට ලක් වූ එකකි. ඔහුගේ පන්දු යැවීමේ විලාශය බොහෝ අවස්ථාවලදී ක්රිකට් විනිසුරුවරයින් හා ක්රිකට් ප්රජාවේ ඇතැම් කොටස් විසින් ප්රශ්න කරනු ලැබින. එහෙත් අන්තර ජාතික ක්රිකට් කවුන්සිලය විසින් පර්යේෂණාගාර පරික්ෂණ මගින් අවස්ථා දෙකකදී එනම් 1996 දී සහ 1999 දී පරික්ෂණ පවත්වා ඔහුට එල්ල වී තිබුනු චෝදනා වලින් නිදහස් කිරීමටත් ඔහුගේ ඉරියව් නිවැරදි බවටත් තීරණ ලබා දුන්නේය. ඔහුගේ දුස්රා පන්දුවේ නීත්යානුකූල භාවය ගැන 2004 දී ප්රශ්න කෙරින. මෙම පන්දුව යැවීම පිළිබඳ නිල වශයෙන් කෙරුණු පරීක්ෂණ පදනම් කර ගෙන සියලු ක්රීඩකයන්ට ගැලපෙන පරිදි වැලමිට නැමිය යුතු සීමාවන් අන්තර් ජාතික ක්රිකට් කවුන්සිලය මගින් වෙනස් කරන ලදි. 2005 දී කරන ලද එම වෙනස් කිරීමෙන් දූස්රා චෝදනා වලින් මුරලි ගැලවුනේය. මුරලිද එම සීමාව තුලට වැටුනි.
References

http://en.wikipedia.org/wiki/Muttiah_Muralitharan
රාජ්‍ය අනුග්‍රහය ලබන ත්‍රස්තවාදය

, ත්‍රස්තවාදය හා රාජ්‍ය ත්‍රස්තවාදය සදහා නිර්වචන එකිනෙකට පරස්පර විරෝධී වේ.

(1). ˝ජ්‍යාතන්තර ත්‍රස්තවාදය˝ යනු එක්රාජ්‍යයකට වඩා වැඩි රාජ්‍ය ප්‍රමාණයක භුමිය‍ට හෝ ජනතාවට හෝ සම්බන්ධ වන ත්‍රස්තවාදයයි.

(2). ˝ත්‍රස්තවාදය˝ යන යෙදුමේ අර්ථය වන්නේ කලින් සැළසුම් කරන ලද, දේශපාලනිකව පොළඹවන ලද ප්‍රචණ්ඩත්වය උප ජාතීය කණ්ඩායම් හෝ රහසිගත කණ්ඩායම් මගින් යුද්ධයට සම්බන්ධ නොමැති ඉලක්ක වලට එරෙහිව යෙදවීමයි.

(3). ˝ ත්‍රස්තවාදි සංවිධාන˝ යන්නෙන් අර්ථ ගැන්වෙන්නේ ජ්‍යාතන්තර ත්‍රස්තවාදය ක්‍රියාත්මකකරණ හෝ උප කණ්ඩායමක් මෙහෙයවන කණ්ඩායමක් ලෙසයි.


ඇ.එ.ජ. යේ 2006 දී පල කළ ත්‍රස්තවාදය පිළිබද වාර්තාවක් වන ˝Cuntry Reports on Terrois˝ හි රාජ්‍ය අනුග්‍රහය ලබන ත්‍රස්තවාදය යන්න අර්ථකතනය කර ඇත්තේ ˝යම් රාජයයක් දිගින් දිගටම ත්‍රස්තවාදී ක්‍රියා සදහා සහයෝගය ලබා දෙන්නේ නම් ලෙසයි˝
References

http://en.wikipedia.org/wiki/Terrorism#Types_of_terrorism
නැෂනල් බාස්කට් බෝල් ඇසෝසියේෂන්.

වර්තමාන තරඟ

2008 NBA අමතර තරඟ Playoffs’

ක්‍රීඩාව - බාස්කට් බෝල

ආරම්භය - 1946

කොමිෂනර්වරු - ඩේවිඩ් ස්ටර්න්

රට (රටවල්) - එක්සත් ජනපදය
කැනඩාව

ඉතා මෑතදී
ශූරතාවන් දිනූ අය - සැන්ට් ඇන්තෝනියෝ ස්පර්ස්

රූපවාහිනී කොටස්කරුවන් - (ABC, ESPN, TNT,NBATV)

නිල වෙබ් අඩවිය - NBA.com


නැෂනල් බාස්කට් බෝල් ඇසෝසියේෂන් යනු උතුරු ඇමෙරිකාවේ ප්‍රධාන පෙළේ වෘත්තීය පිරිමි ක්‍රීඩා කණ්ඩායම් එකතුවකි. මෙය USA බාස්කට් බෝල් හි ක්‍රියාකාරී සාමාජිකයෙකි. මෙම එකතුව අන්තර් ජාතික බේස් බෝල් ෆෙඩරේෂණය මගින් එක්සත් ජනපදය තුල බාස්කට් බෝල සඳහා පිළිගත් ජාතික ආයතනයකි. NBA (නැෂනල් බාස්කට් බෝල් ඇසෝසියේෂන්) උතුරු අමෙරිකාවේ ප්‍රධාන පෙලේ වෘත්තීය ක්‍රීඩා සංවිධානයන්ගෙන් එකකි. එම සංවිධානයට NHL, NFL, සහ MLB කණ්ඩායම්ද ඇතුලත් වේ.

මෙම සංවිධානය 1946 ජූනි 6 වෙනි දින නිව්‍යෝර්ක් සිටි හි ආරම්භ වූයේ ‘බාස්කට්බෝල් ඇසෝසියේෂන් ඔෆ් ඇමෙරිකා’ යන නමිනි. මෙම ලීගය (League) නැෂනල් බාස්කට් බෝල් ඇසෝසියේෂන්” නම ව්‍යවහාරයට ගත්තේ (1949 සරත් ඍතුවේදී) තරඟකාරී සංවිධානය වූ නැෂනල් බාස්කට් බෝල් ලීග්’ සමග මිශ්‍ර වීමෙනි. ලීගයේ අන්තර්ජාතික මෙන්ම වෙනත් එක් එක් කාර්යාල පාලනය කරන ලද්දේ නිව් යෝර්ක් සිටි හි පිහිටා තිබෙන ප්‍රධාන කාර්යාලයෙනි. නිව්ජර්සි හි සොකෝකස් හි පිහිටා ඇති කාර්යාල මගින් NBA එන්ටර්ටේන්මන්ට් සහ NBA TV ස්ටුඩියෝව මෙහෙයවන ලදි.
References

http://en.wikipedia.org/wiki/NBA
කීර්ති ශ්‍රී රාජසිංහ රජ

කීර්ති ශ්‍රී රාජසිංහ යනු විජයරාජසිංහගේ බිරිඳගේ වැඩිමහල් සහෝදරයාය. ඔහු පැමිණියේ 'මදුරෙයි' නගරයෙනි. ඔහු සිහසුනට උරුමකම් ලැබූ තවත් මස්සිනා කෙනෙකු වූයේ එපරිද්දෙනි. එමෙන්ම ඔහු දකුණු ඉන්දීය රජ පෙළපතේ දෙවැන්නාය. කීර්ති ශ්‍රී රාජසිංහ ඔහුගේ මස්සිනාගෙන් පසු රජු බවට පත් වන විට සියුමැලි තරුණයෙකි. ඔහුට සිහසුනේ උරුමය ලැබුණේ 1751 වර්ෂයේදී ය.

ඔහුගේ පාලන යුගයේ මුල් කාලය, කැප කළේ සාහිත්‍යය සහ ආගමික කටයුතුවල අභිවෘද්ධිය පිණිසයි. ලන්දේසීන්ගේ ද උදව් ලබාගෙන බුද්ධාගමේ දියුණුව සඳහා සියමෙන් (තායිලන්තයෙන්) භික්ෂූන් වහන්සේලා ගෙන්වා ගත්තේය. එමගින් සියම් නිකාය ආරම්භ විය. සියම් නිකායට අනුව සඟරාජ පදවිය සරණංකර හිමියන්ට ලබා දුනි. මහනුවර රජමහා විහාරය (ගංගාරාමය) තැනවූයේය. දන්ත ධාතුන් වහන්සේ උදෙසා දැනට දක්නට තිබෙන ඇතුළු විහාරයක් ද තනවා සිව්වැනි වික්‍රමබාහු රජුගේ සිට ඔහුගේ රාජ්‍ය කාලය දක්වා මහාවංශයේ විස්තරය සම්පූර්ණ කිරිමට ද කටයුතු යෙදුවේය.දළදා පෙරහරට නාථ ,විෂ්ණු, කතරගම ,පත්තිනි යන සතර මහා දේවාල පෙරහැර එක් කිරීම.
ලන්දේසි බලකොටුවලට පහර දීම

1761 දී කීර්ති ශ්‍රී රාජසිංහ රජතුමා මාතර, කටුවන, තංගල්ල, මාරකඩේ සහ ඌරුබොක්ක යනාදී ස්ථානවල පිහිටි ලන්දේසි බලකොටු සහ මුර පලවල්වලට පහර දී ඒවා විනාශ කොට ලන්දේසීන් ඝාතනය කළේය. යටත් වූ අය සිර ගත කළහ.

මෙම අවමානයට පළිගැනීමක් වශයෙන් නව ආණ්ඩුකාරයා ලෙස පත් වී පැමිණි වැන් එක්, මහනුවරට පහර දීම සඳහා කඩිනමින් සැළසුම් කළේය. එහෙත් ආරක්ෂක උපක්‍රම සහ සේනාවන්ගේ දුර්වලත්වය හේතුවෙන් ආක්‍රමණය සාර්ථක නොවීය. නැවතත් ඔව්හු 1764 දී සහ 1765 දී ද පහර දුන්හ. 1763 වර්ෂයේ මුල ලන්දේසීහු තමන්ගේ බලය තහවුරුකර ගැනීමේ පමණක් යෙදී සිටි අතර ඔවුන් යටත් කර ගත් ප්‍රදේශවලින් උඩරට වැසියන් ක්‍රමයෙන් පලවා හරිමින් සිටියහ. 1763 වර්ෂය පුරා දිගටම සාමය අපේක්ෂා කරමින් රජතුමා ඔහුගේ නියෝජිතයින් ලන්දේසීන් වෙත යැව්වේ කොන්දේසි සාකච්ඡා කිරීම සඳහාය. රජු විසින් තුන් කෝරළය, හතර කෝරළය සහ හත් කෝරළය සහ පුත්තලම පවරා දී මුහුදු බඩ පෙදෙස් සම්පූර්ණයෙන්ම භාර දෙනු ඇතැයි ලන්දේසි ආණ්ඩුකාරයා බලාපොරොත්තු විය. එහෙත් රජතුමා මෙම ඉල්ලිම්වලට එකඟ කරවා ගත නොහැකි විය. ඔහුගේ රාජ්‍යයේ ස්වාධීනත්වයට හානිවන කිසිවක් කිරිමට රජු එකඟ නොවීය. රජු එකඟත්වයට පැමිණීම හිතා මතාම ප්‍රමාද කළේය. එසේ කළේ මදුරාසියේ සිටි ඉංග්‍රීසීන්ගේ උදව් ලැබේ යයි බලාපොරොත්තුවෙනි. 1762 දී ඔහු ඒ සම්බන්ධයෙන් ජෝන් පයිබස් සමග සාකාච්ඡා සහ අදහස් හුවමාරු කරගෙන තිබුණේය.
මේවාද බලන්න

* මහනුවර රාජධානිය
* ශ්‍රී ලාංකීය ඉතිහාසය
* සිංහලේ රාජාවලිය
බාහිර සබැඳි

* ගලගොඩ අදිකාරම් - කීර්ති ශ්‍රී රාජසිංහ රජුගේ අග්‍රාමාත්‍ය


ප්‍රවර්ගය:ලාංකික සිංහලයෝ
ප්‍රවර්ගය:සිංහලේ රජවරු
ප්‍රවර්ගය:රජවරු
ප්‍රවර්ගය:චරිත කතා
ප්‍රවර්ගය:ශ්‍රී ලංකාවේ රජවරු
දේශ මාමකත්වය සහ ක්‍රීඩා.

දේශානුරාගය සහ ක්‍රීඩාව එකිනෙක වෙලී පවතී. එසේ පවතින්නේ ක්‍රීඩාව ජාතීන් අතර සංකේතාත්මක තරඟයක් සඳහා අවස්ථාවක් සපයන බැවිනි. ක්‍රීඩා තරඟ බොහෝ විට ජාතීන් අතර ගැටුම් අර්බුද පිළිබිඹු කරයි. එමෙන්ම රාජ්‍ය තාන්ත්‍රික සබඳතා අතින්ද ක්‍රීඩාව කිසියම් මෙහෙයක් ඉටු කරයි. ක්‍රීඩාවට දේශපාලනය ඇතුලු වීම සමහරු දකින්නේ ක්‍රීඩාවේ මූලික ආචාර ධර්ම බිඳ දැමීමක් ලෙසිනි. එහෙත් මෙම තත්වය ක්‍රීඩා ඉතිහාසය පුරා සැබවින්ම පවතී.

ජාතික කණ්ඩායම් අතර පැවැත්වෙන බොහෝ ක්‍රීඩාවන් අභිමානය නැංවීමේ පරමාර්ථ දිරිමත් කරයි. ක්‍රීඩාව තුලින් ජාතික ඒකාග්‍රතාවය පිළිබඳ හැඟීමක් ඇති කිරිම පහත් ජාති මාමකත්වයේ ප්‍රාථමික අවස්ථාවන් වලින් එකකි.

ක්‍රීඩාවන් කීපයක් ජාතික අභිමානය සංකේතවත් කරන කාරණයක් වී තිබේ. ද ඈෂස් (The Ashes), එංගලන්තය සහ ඕස්ට්‍රේලියාව අතර දේශාභිමානය පිළිබඳ හේතුවක් වී තිබේ. ක්‍රිකට් ක්‍රීඩාවේදීද ඉන්දියාව සහ පකිස්තානය අතර තරඟයක් පවතින කාලයට දෙරට අතර සන්සුන් තත්වයක් දක්නට ලැබෙන්නේ මෙම ජාති මමත්වය හේතුවෙනි.

ඔලිම්පික් ක්‍රීඩා ජාති මමත්වය ප්‍රදර්ශනය කිරීමේ තරඟ සඳහා ප්‍රධාන වේදිකාවකි. 19 වෙනි ශත වර්ෂය අවසාන භාගයේ සිදු වූ එහි ආරම්භයේ සිට දේශපාලනික අර්බුද වල ස්වරූපය එහි ඉතිහාසයෙන් පිළිබිඹු වෙයි. එක්සත් ජනපදය සහ එහි දේශපාලනික සහචර රටවල් විසින් 1980 දී ගිම්හාන ඔලිම්පික් ක්‍රීඩා වර්ජනය කිරීමත්, සෝවියට් දේශය විසින් 1984 ගිම්හාන ඔලිම්පික් උළෙල වර්ජනය කිරීමත් සීතල යුද්ධයේ කොටසක් විය.

වර්ණභේදවාදය නිල ප්‍රතිපත්තියක් ලෙස දකුණු අප්‍රිකාවේ ක්‍රියාත්මක වන අවස්ථාවේ බොහෝ ක්‍රීඩකයින් හෘද සාක්ෂියට එකඟව ක්‍රියා කිරීමේ ප්‍රතිපත්තියක් අනුගමනය කරමින් එම රටේ පැවැත්වෙන ක්‍රීඩා තරඟ වලට සහභාගී නොවී සිටීමේ ක්‍රියා පිලිවෙලක් පවත්වා ගෙන ගියහ. මෙය පසු කලෙක එම රටේ ඇති වුනු වර්ණභේදවාදී ප්‍රතිපත්ති ඉවත් කිරීමට සාර්ථක දායක්වයක් සැපයීමක් වුනා යයි ඇතැමෙකු සිතූ අතර, තවත් අයට පෙනුනේ එය ඊට වඩා කල් පවතින අනර්ථකාරී ප්‍රතිඵල උදා කරන්නක් ලෙසිනි. බොහෝ අප්‍රිකානු රටවල් 1976 දී මොන්ට්‍රියල් ගිම්හාන ඔලිම්පික් ක්‍රීඩා වර්ජනය කිරීමට හේතු වූයේ එවකට නවසීලන්ත අගමැති සියලුම කලු ජාතකයින්ට දකුණු අපිකාවේ සංචාරය කිරීමට අවසර දීමයි. මෙම ප්‍රශ්නය 1981 ස්ප්‍රිංබොක් සංචාරය කාලයේ ප්‍රධාන මාතෘකාවක් බවට පත් විය.

අයර්ලන්ත ඉතිහාසය තුල ගේලික් (Gaelic) ක්‍රීඩා දිගටම කෙරී ගෙන ගියේ ජාති මාමක හැඟීම් පෙරදැරි කර ගෙනයි. උදාහරණයක් වශයෙන් කිසියම් පුද්ගලයෙකු විසින් බ්‍රිතාන්‍ය සම්භවයක් ඇති පාපන්දු, ක්‍රිකට්, රග්බි නැතහොත් වෙනත් ක්‍රීඩාවන් කරනු ලබන බව දුටුවහොත් ඔහුට ගේලික් ක්‍රීඩාවන් වන ගේලික් පාපන්දු, Hurling, නැතහොත් වෙනත් ක්‍රීඩාවන් කිරිම තහනම් කළ හැකිව තිබුනි.

ජාතිවාදී ඉතාලි ෆැසිස්ට් වාදීන් පාපන්දු සහ රග්බි ක්‍රීඩා වලට විකල්පයක් වශයෙන් වොලාටා (Volata) නම් ඔවුන්ගේම ක්‍රීඩාවක් නිර්මාණය කරන ලදි. මෙය ජනප්‍රිය බ්‍රිතාන්‍ය ක්‍රීඩාවන් සඳහා ආදේශකයක් විය. මේවා ඔවුන්ගේ පුරාණ ක්‍රීඩාවන් වන හර්පස්තම් සහ කැල්සියෝ ෆියරෙන්තිනෝ වැනි ක්‍රීඩාවල උරුමය සොයා යාමක් වැනිය. කෙසේ වුවද වොලාටා ක්‍රීඩාව වැඩිකල් පැවතුනේ නැත.

ඇත්ලටික් බිල්බැඕ නම් ස්පාඤ්ඤ පාපන්දු කණ්ඩායමේ බැස්ක් ක්‍රීඩකයින් පමණක් තෝරා ගැනීමේ ප්‍රතිපත්තිය බැස්ක් ජාතිවාදය සමග තදින් සම්බන්ධ වී තිබුනි.
References

http://en.wikipedia.org/wiki/Nationalism_and_sport
එලිමහන් ජවන හා පිටිය ක්‍රීඩා.

අර්ධ කවයන් දෙකක් කෙළින් කොටස් දෙකක් සමග යා කොට නිර්මානය කළ සාමාන්‍ය ක්‍රමයේ
ඕවල් හැඩැති ධාවන පථයකි.

එළිමහන් ජවන හා පිටිය මලල ක්‍රීඩා සාමාන්‍යයෙන් සරත් සෘතුවෙන් ආරම්භ වී ග්‍රීෂ්ම සෘතුව පුරාම පවතී. බොහෝ ධාවන පථයන් ඕවාලාකාරය. වට ප්‍රමාණය මීටර් 400 කි. නවීන “ටාරටන්” ධාවන පථ හෙවත් ඉතාම මෑතදී පැමිණි “මොන්ඩෝ” ධාවන පථ රබර් මතු පිටකින්යුක්තය. මෙම ධාවන පථ සාමාන්‍යයෙන් 6 සිට 10 දක්වා මංතීරු ගණනකින් යුක්ත වේ.බොහෝ ඒවාට වැටකින් යුක්ත පටු මං තීරුවක්ද අඩංගු වේ. එහි එක් නැම්මක ජලයෙන් යුත් වලක්ද ඇත. මෙම ධාවන පථයට ඇතුලත ප්‍රදේශය ඇමෙරිකන් පාපන්දු, සොකර්, නැතහොත් ලැක් රොසේ ක්‍රීඩාවන් සඳහා ක්‍රීඩා පිටියක් ලෙස යොදා ගත හැක. මෙම අභ්‍යන්තර පිටිය තණකොළ වලින් හෝ කෘතිම තණ කොළ වලින් යුක්තය.

සියලු පිටිය ක්‍රීඩා මෙම අභ්‍යන්තර පිටිය තුල පැවැත්විය හැක. කෙසේ වුවද හෙල්ල, කව පෙත්ත සහ හැමර් විසි කිරීම ධාවන පථය සහිත පිටියෙන් ඉවත වෙනත් පිටියක පවත්වනු ලැබේ. එයට හේතුව එම ක්‍රීඩා සඳහා විශාල ඉඩකඩක් අවශ්‍ය වීම සහ ක්‍රීඩා උපකරණ මගින් පිටියට හානි සිදු වීමයි. එසේම ඒවා ධාවන පථයට වැටීමද එක් හේතුවකි. එහෙත් ඇතැම් අභ්‍යන්තර පිටි මෙම ක්‍රීඩා සඳහා විශේෂයෙන්ම යොදා ගැනේ. හෙල්ල විසි කිරීම සඳහා ක්‍රීඩකයාට බොහෝ දුරක් දිව යාමට සිදු වේ. අනෙකුත් ක්‍රීඩකයන් ධාවන පථය ප්‍රයෝජනයට නොගන්න අවස්ථාවල හෙල්ල විසි කිරීමේ ක්‍රීඩකයින් දිව යාම ආරම්භ කිරීමට ධවන පථය පාවිච්චි කරති.
References

එලිමහන් ජවන හා පිටිය ක්‍රීඩා